བོད་སྤྱི་པའི་དོན་དག་ལ།ང་རང་ཚོ་ཚང་མ་ཆབ་སྲིད་ཀྱི་ཐོག་ནས་བཙན་བྱོལ་བ་ཆགས་པ་རེད།སྲིད་དོན་གྱི་གནས་ཚུལ་གྱི་འོག་ནས་བཙན་བྱོལ་བ་ཆགས་པ་རེད་མ་གཏོགས།ང་རང་ཚོའི་ལུང་པའི་ནང་ལ་མུ་གེ་དང།ནད་ཡམས་བྱུང་ནས་བཙན་བྱོལ་ལ་ཆགས་པ་མ་རེད།དེ་འདྲ་ཡིན་སྟབས།ང་རང་ཚོ་ཚང་མར་རང་བཞིན་གྱིས་བསམ་བློའི་ནང་ལ་ལས་འགན་ཞིག་སླེབས་ཡོད།ལྷག་པར་དུ་བོད་ནང་ལ་ཡོད་པའི་རྒྱ་ཆེའི་མི་མང་རྣམས་བོད་རང་དབང་ནམ་ཞིག་ལོན་ཡོང་བསམ་སྟེ་ཉིན་མཚན་མ་འཁྱོལ་བར་བསྡད་ཡོད་པས་ང་རང་ཚོ་ཚང་མས་བོད་སྤྱི་པའི་ལས་འགན་ཞིག་མཇིང་པའི་སྒང་ལ་ཡོད་པ་འདི་དུས་ནམ་ཡང་བརྗེད་རྒྱུ་ཡོད་པ་མ་རེད།